CELEX: 32005R2099
Language: el
Date: 2005-12-20 00:00:00
Title: Κανονισμός (ΕΚ) αριθ. 2099/2005 της Επιτροπής, της  20ής Δεκεμβρίου 2005 , για την άρση της απαγόρευσης αλιείας μερλούκιου στις ζώνες ICES Vb (κοινοτικά ύδατα), VI, VIII, XII, XIV από σκάφη που φέρουν τη σημαία της Ισπανίας

21.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 335/33
            
         
      ΚΑΝΟΝΙΣΜΌΣ (ΕΚ) αριθ. 2099/2005 ΤΗΣ ΕΠΙΤΡΟΠΉΣ
   
   της 20ής Δεκεμβρίου 2005
   για την άρση της απαγόρευσης αλιείας μερλούκιου στις ζώνες ICES Vb (κοινοτικά ύδατα), VI, VIII, XII, XIV από σκάφη που φέρουν τη σημαία της Ισπανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 26 παράγραφος 4,
   τον κανονισμó (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην Κοινή Αλιευτική Πολιτική (2), και ιδίως το άρθρο 21 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 27/2005 του Συμβουλίου, της 22ας Δεκεμβρίου 2004, περί καθορισμού, για το 2005, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα στα οποία απαιτούνται περιορισμοί αλιευμάτων (3), καθορίζει ποσοστώσεις για το 2005.
            
         
               (2)
            
            
               Στις 4 Νοεμβρίου 2005, η Ισπανία απαγόρευσε την αλιεία μερλούκιου στις ζώνες ICES Vb (κοινοτικά ύδατα), VI, VIII, XII, XIV, από σκάφη που φέρουν τη σημαία της χώρας.
            
         
               (3)
            
            
               Με τον κανονισμό (ΕΚ) αριθ. 1894/2005 της Επιτροπής (4) απαγορεύεται η αλιεία μερλούκιου στις ζώνες ICES Vb (κοινοτικά ύδατα), VI, VIII, XII, XIV, από σκάφη που φέρουν τη σημαία ή είναι νηολογημένα στην Ισπανία.
            
         
               (4)
            
            
               Στις 28 Νοεμβρίου 2005, το Ηνωμένο Βασίλειο μεταβίβασε στην Ισπανία ποσόστωση 300 τόνων μερλούκιου στα ύδατα των ζωνών ICES Vb (κοινοτικά ύδατα), VI, VIII, XII, XIV. Κατά συνέπεια, θα πρέπει να επιτραπεί η αλιεία μερλούκιου στα ύδατα των ζωνών ICES Vb (κοινοτικά ύδατα), VI, VIII, XII, XIV από σκάφη που φέρουν τη σημαία ή είναι νηολογημένα στην Ισπανία και πρέπει να καταργηθεί ο κανονισμός (ΕΚ) αριθ. 1894/2005 της Επιτροπής,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Άρση της απαγόρευσης αλιείας
   Την 1η Δεκεμβρίου 2005 αίρεται η απαγόρευση της αλιείας μερλούκιου στις ζώνες ICES Vb (κοινοτικά ύδατα), VI, VIII, XII, XIV, από σκάφη που φέρουν τη σημαία ή είναι νηολογημένα στην Ισπανία.
   Άρθρο 2
   Κατάργηση
   Με τον παρόντα καταργείται ο κανονισμός (ΕΚ) αριθ. 1894/2005 της Επιτροπής.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2005.
      
         
            Για την Επιτροπή
         
         Jörgen HOLMQUIST
         
         
            Γενικός Διευθυντής Αλιείας και Θαλασσίων Υποθέσεων
         
      
   
   
      (1)  ΕΕ L 358 της 31.12.2002, σ. 59.
   
      (2)  ΕΕ L 261 της 20.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 768/2005 (ΕΕ L 128 της 21.5.2005, σ. 1).
   
      (3)  ΕΕ L 12 της 14.1.2005, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1936/2005 (ΕΕ L 311 της 26.11.2005, σ. 1).
   
      (4)  ΕΕ L 302 της 19.11.2005, σ. 26. Απαγόρευση της αλιείας μερλούκιου από σκάφη που φέρουν σημαία Ισπανίας.